**«Қазақстан Республикасының Әкімшілік құқық бұзушылық туралы кодексіне өзгерістер мен толықтыру енгізу туралы» Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |  |
| --- | --- | --- | --- | --- | --- |
| **р/с №** | **Құрылымдық элемент** | **Қолданыстағы**  **редакциясы** | | **Ұсынылып отырған**  **редакция** | **Негіздеме** |
| **1** | **2** | **3** | | **4** | **5** |
| **2014 жылғы 5 шілдедегі Қазақстан Республикасының Әкімшілік құқық бұзушылық туралы кодексі** | | | | | |
|  | 8-баптың үшінші бөлігінің екінші абзацы | 8-бап. Заңдылық  …  3. Соттар адамның және азаматтың Қазақстан Республикасының Конституциясында бекітіп берілген құқықтары мен бостандықтарына қысым жасалатын заңдар мен өзге де нормативтiк құқықтық актiлердi қолдануға құқылы емес. Егер сот қолданылуға тиісті заң немесе өзге де нормативтiк құқықтық акт адамның және азаматтың Конституцияда бекітіп берілген құқықтары мен бостандықтарына қысым жасайды деп тапса, ол iс бойынша iс жүргiзудi тоқтата тұруға және осы актiнi конституциялық емес деп тану туралы ұсынумен Қазақстан Республикасының Конституциялық Сотына жүгiнуге мiндеттi. Сот Конституциялық Соттың шешiмiн алғаннан кейін iс бойынша iс жүргiзу қайта басталады.   Әкімшілік құқық бұзушылық туралы істерді қарауға уәкілеттік берілген соттардың және органдардың (лауазымды адамдардың) конституциялық емес деп танылған заңға немесе өзге де нормативтік құқықтық актіге негізделген шешімдері орындалуға жатпайды. | 8-бап. Заңдылық  …  3. Соттар адамның және азаматтың Қазақстан Республикасының Конституциясында бекітіп берілген құқықтары мен бостандықтарына қысым жасалатын заңдар мен өзге де нормативтiк құқықтық актiлердi қолдануға құқылы емес. Егер сот қолданылуға тиісті заң немесе өзге де нормативтiк құқықтық акт адамның және азаматтың Конституцияда бекітіп берілген құқықтары мен бостандықтарына қысым жасайды деп тапса, ол iс бойынша iс жүргiзудi тоқтата тұруға және осы актiнi конституциялық емес деп тану туралы ұсынумен Қазақстан Республикасының Конституциялық Сотына жүгiнуге мiндеттi. Сот Конституциялық Соттың шешiмiн алғаннан кейін iс бойынша iс жүргiзу қайта басталады.  **Әкімшілік құқық бұзушылық туралы істерді қарауға уәкілеттік берілген соттардың және органдардың (лауазымды адамдардың) конституциялық емес деп танылған заңға немесе өзге де нормативтік құқықтық актіге не олардың жекелеген ережелеріне негізделген шешімдері орындалуға жатпайды.**  **Сот шешімінде қолданылған түсіндіруден алшақтығы бар түсіндірменің істі дұрыс шешу үшін айтарлықтай мәні болған кезде түсіндірмеде Қазақстан Республикасының Конституциясына сәйкес келеді деп танылған заңға немесе өзге де нормативтік құқықтық актіге не олардың жекелеген ережелеріне негізделген, әкімшілік құқық бұзушылық туралы істерді қарауға уәкілеттік берілген соттардың және органдардың (лауазымды адамдардың) шешімдері орындалуға жатпайды.** | | «Қазақстан Республикасының Конституциялық Соты туралы» ҚР Конституциялық Заңының 57-бабының 2-тармағына, 63-бабының 3 және 4-тармақтарына және 64-бабының 4-тармағына сәйкес келтіру.  Әкімшілік құқық бұзушылық туралы істер бойынша іс жүргізу міндеттерінің бірі әрбір істің мән-жайларын уақтылы, жан-жақты, толық және объективті анықтау болып табылатынын атап өткен жөн.  Мәселен, соттың заңды дұрыс түсінбеуі әрдайым заңсыз сот актісін шығаруды білдірмейді және оны міндетті түрде қайта қарауды білдіреді, өйткені әрбір жағдайда сот нақты істің мән-жайларына сүйене отырып шешім қабылдайды.  Сонымен қатар, оның өтініші бойынша нормативтік құқықтық актінің түсіндірмесін нақты субъектіге қатысты нақты іс бойынша Конституциялық Сот береді.  Баяндалғанды ескере отырып, Конституциялық Соттың нормативтік құқықтық актіге түсіндірме беруіне байланысты сот актісін қайта қарау қажеттілігі туралы шешім қабылдау кезінде әрбір нақты іс бойынша барлық мән-жайларды ескере отырып, әрбір нақты жағдайды қарау қажет.  Осыған байланысты, Кодекстің 8-бабының үшінші бөлігінің екінші абзацын жаңа редакцияда жазу ұсынылады. |
|  | 741-баптың бірінші бөлігінің  4) тармақ-шасы | 741-бап. Әкiмшiлiк құқық бұзушылық туралы iс бойынша іс жүргiзудi болғызбайтын мән-жайлар  1. Мынадай мән-жайлардың ең болмағанда бiреуi болған кезде әкiмшiлiк құқық бұзушылық туралы іс бойынша iс жүргiзудi бастауға болмайды, ал басталған iс тоқтатылуға жатады:  .....  4) егер әкiмшiлiк жауаптылықты белгiлейтiн заңды немесе оның жекелеген ережелерiн немесе іс-әрекеттi әкiмшiлiк құқық бұзушылық ретiнде саралау соған байланысты болатын әкiмшiлiк құқық бұзушылық туралы осы iсте қолданылуға жататын өзге де нормативтiк құқықтық актiнi Қазақстан Республикасы Конституциялық Сотының конституциялық емес деп тануы; | 741-бап. Әкiмшiлiк құқық бұзушылық туралы iс бойынша іс жүргiзудi болғызбайтын мән-жайлар  1. Мынадай мән-жайлардың ең болмағанда бiреуi болған кезде әкiмшiлiк құқық бұзушылық туралы іс бойынша iс жүргiзудi бастауға болмайды, ал басталған iс тоқтатылуға жатады:  .....  **4)** **егер әкiмшiлiк жауаптылықты белгiлейтiн заңды немесе оның жекелеген ережелерiн немесе осы әкiмшiлiк құқық бұзушылық туралы осы iсте қолданылуға жататын өзге де нормативтiк құқықтық актiнi Қазақстан Республикасының Конституциялық Соты конституциялық емес деп таныса не соттың, органдардың (лауазымды адамдардың) шешімінде қолданылған түсіндіруден алшақтығы бар түсіндірменің істі дұрыс шешу үшін айтарлықтай мәні болған кезде түсіндірмеде Қазақстан Республикасының Конституциясына сәйкес келеді деп таныса;** | | Негіздеме салыстырма кестенің №1 позициясында көрсетілген. |
|  | 852-баптың  екінші бөлігі  жаңа  6) тармақша | 852-бап. Қайта қарау негіздері  …  2.  Қаулыларды, нұсқамаларды жаңадан ашылған мән-жайлар бойынша қайта қарау үшін мыналар:  …  **6) жоқ.** | 852-бап. Қайта қарау негіздері  …  2.  Қаулыларды, нұсқамаларды жаңадан ашылған мән-жайлар бойынша қайта қарау үшін мыналар:  …  **6)** **соттың, органдардың (лауазымды адамдардың) шешімінде қолданылған түсіндіруден алшақтығы бар түсіндірменің істі дұрыс шешу үшін айтарлықтай мәні болған кезде түсіндірмеде осы әкімшілік құқық бұзушылық туралы істе қолданылған заңның немесе өзге де нормативтік құқықтық актінің Қазақстан Республикасының Конституциясына сәйкес келеді деп танылуы негіздер болып табылады.** | | Негіздеме салыстырма кестенің №1 позициясында көрсетілген. |
|  | 858 баптың 4) тармақшасы | 858-бап. Арыз беру үшін мерзімді есептеу  Арыз беру үшін мерзім:  …  4) осы Кодекстің 852-бабы екінші бөлігінің 5) тармақшасында көзделген жағдайларда – Қазақстан Республикасы Конституциялық Сотының осы әкімшілік құқық бұзушылық туралы істе қолданылған заңды немесе өзге де нормативтік құқықтық актіні конституциялық емес деп тану туралы қаулыны қабылдау күнінен бастап есептеледі. | 858-бап. Арыз беру үшін мерзімді есептеу  Арыз беру үшін мерзім:  …  **4)** **осы Кодекстің 852-бабы екінші бөлігінің 5) және 6) тармақшаларында көзделген жағдайларда – Қазақстан Республикасының Конституциялық Соты осы әкімшілік құқық бұзушылық туралы істе қолданылған заңды немесе өзге де нормативтік құқықтық актіні не олардың жекелеген ережелерін конституциялық емес деп тану туралы қаулы қабылдаған не соттың, органдардың (лауазымды адамдардың) шешімінде қолданылған түсіндіруден алшақтығы бар түсіндірменің істі дұрыс шешу үшін айтарлықтай мәні болған кезде түсіндірмеде Қазақстан Республикасының Конституциясына сәйкес келеді деп таныған күннен бастап есептеледі.** | | Негіздеме салыстырма кестенің №1 позициясында көрсетілген. |

|  |  |
| --- | --- |
| **Қазақстан Республикасы**  **Парламентінің депутаттары** | **М.Б. Қадырбек**    **С.Т. Медебаев**  **А.Ғ. Есбай**  **Ү.** **Шапақ**  **Н.Г. Арсютин**  **М.М. Магеррамов** |